CELEX: C2005/031/31
Language: lv
Date: 2005-02-05 00:00:00
Title: lieta C-509/04: Lūgums sniegt prejudiciālu nolēmumu - izteikts ar 2004. gada 10. decembrī Hoge Raad der Nederlanden lēmumu lietā Magpar VI B.V. pret Staatssecretaris van Financiën

5.2.2005   
            
            
               LV
            
            
               Eiropas Savienības Oficiālais Vēstnesis
            
            
               C 31/15
            
         Lūgums sniegt prejudiciālu nolēmumu - izteikts ar 2004. gada 10. decembrī Hoge Raad der Nederlanden lēmumu lietā Magpar VI B.V. pret Staatssecretaris van Financiën
   (lieta C-509/04)
   (2005/C 31/31)
   tiesvedības valoda - nīderlandiešu
   Eiropas Kopienu Tiesā izskatīšanai ir iesniegts lūgums sniegt prejudiciālu nolēmumu, kas izteikts ar 2004. gada 10. decembraHoge Raad der Nederlanden lēmumu lietā Magpar VI B.V. pret Staatssecretaris van Financiën un ko Tiesas kanceleja saņēmusi 2004. gada 13. decembrī.
   
      Hoge Raad der Nederlanden lūdz Tiesu lemt par šādiem jautājumiem:
   
               1)
            
            
               Vai Direktīvas 69/335/EEK (1), kā to groza Direktīva 73/79/EEK (2), 7. panta 1. punkta bb) apakšpunkts ir jāinterpretē tādējādi, ka, ja piecu gadu laikā pēc daļu iegūšanas no kapitāla nodokļa atbrīvotas daļu saplūšanas rezultātā sabiedrība vairs nav daļu turētāja sakarā ar sabiedrības, kurā daļas tika turētas, saplūšanu, minētās Direktīvas noteikumos paredzētie nosacījumi ir jāpiemēro attiecībā uz daļām iegūstošajā uzņēmumā?
            
         
               2)
            
            
               Vai, lai atbildētu uz uzdoto jautājumu, ir svarīgi, ka sabiedrība, kurā daļas tika turētas, juridiskas saplūšanas ar citu sabiedrību rezultātā ir beigusi pastāvēt (BW 2:311 panta 1. punkts) un tādējādi nevar runāt par burtisku daļu atsavināšanu?
            
         
      (1)  Padomes 1969. gada 17. jūlija Direktīva par netiešajiem nodokļiem, ko uzliek kapitāla piesaistīšanai (OV L 249, 25. lpp.)
   
      (2)  Padomes 1973. gada 9. aprīļa Direktīva, kas groza kapitāla nodokļa samazinātās likmes, ko nosaka Direktīvas par netiešajiem nodokļiem, ko uzliek kapitāla piesaistīšanai, 7. panta 1. punkta b) apakšpunkts attiecībā uz noteiktām sabiedrības reorganizācijas darbībām, piemērošanas jomu (OV L 103, 13. lpp.)